CELEX: 62009TN0153
Language: bg
Date: 2009-04-08 00:00:00
Title: Дело T-153/09: Жалба, подадена на 8 април 2009 г. — ISDIN/СХВП — Pfizer (ISDIN)

20.6.2009   
            
            
               BG
            
            
               Официален вестник на Европейския съюз
            
            
               C 141/54
            
         Жалба, подадена на 8 април 2009 г. — ISDIN/СХВП — Pfizer (ISDIN)
   (Дело T-153/09)
   2009/C 141/110
   Език на жалбата: английски
   
      Страни
   
   
      Жалбоподател: ISDIN, SA (Барселона, Испания) (представител: M. Esteve Sanz, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Pfizer Ltd (Sandwich, Обединено кралство)
   
      Искания на жалбоподателя
   
   
               —
            
            
               отмяна на решението на първи апелативен състав на Службата за хармонизация във вътрешния пазар (марки и дизайни) от 22 януари 2009 г. по преписка R 390/2008-1;
            
         
               —
            
            
               при условията на евентуалност, отмяна на решението на първи апелативен състав на Службата за хармонизация във вътрешния пазар (марки и дизайни) от 22 януари 2009 г. по преписка R 390/2008-1, доколкото отменя регистрацията на марката на Общността, за която е поискано обявяване на недействителност за определен брой стоки от клас 5; и
            
         
               —
            
            
               да осъди ответника, както и евентуално, другата страна в производството пред апелативния състав, да заплати съдебните разноски, в това число направените пред апелативния състав.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: Словната марка „ISDIN“, регистрирана за стоки от класове 3 и 5
   
      Притежател на марката на Общността: Жалбоподателят
   
      Страна, която иска обявяване на недействителността на марката на Общността: Другата страна в производството пред апелативния състав
   
      Решение на отдела по заличаването: Отменя частично регистрацията на обжалваната марка на Общността
   
      Решение на апелативния състав: Отхвърля жалбата
   
      Изложени правни основания: Нарушение на член 73 от Регламент № 40/94 (1) на Съвета (понастоящем член 75 от Регламент №207/2009 на Съвета), както и на правило 50, параграф 2, буква з) от Регламент №2868/95 (2), доколкото апелативният състав не е изпълнил задължението си за мотивиране що се отнася до вероятността от объркване между разглежданите марки; нарушение на разпоредбата на член 51, параграф 1, буква a) (понастоящем член 52, параграф 1, буква а) от Регламент №207/2009 на Съвета), във връзка с член 8, параграф 1, буква б) (понастоящем член 8, параграф 1, буква б) от Регламент №207/2009 на Съвета) и член 74 от Регламент № 40/94 (понастоящем член 76 от Регламент №207/2009 на Съвета), доколкото апелативният състав е отказал да вземе предвид направеното жалбоподателя ограничение на списъка със стоките в неговото становище, в което излага мотивите на жалбата и, поради това като цяло е счел, че разглежданите стоки са идентични; при условията на евентуалност, нарушение на разпоредбата на член 51, параграф 1, буква a), във връзка с член 8, параграф 1, буква б) от Регламент № 40/94, доколкото обжалваното решение се отнася до определени стоки от клас 5; нарушение на разпоредбата на член 51, параграф 1, буква a), във връзка с член 8, параграф 1, буква б) от Регламент № 40/94, доколкото апелативният състав е потвърдил решението на отдела по заличаването за всички стоки, обхванати първоначално от обжалваната марка.
   
      (1)  Заменен с Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1)
   
      (2)  Регламент (ЕО) № 2868/95 на Комисията от 13 декември 1995 година за прилагане на Регламент (ЕО) № 40/94 на Съвета относно марката на Общността (ОВ 1995, L 303, стp. 1, Специално издание на български език 2007 г., глава 17, том 1, стр. 146).